《忆秋夜听客弹琴》
明代·许友

去年秋夜半，置酒高登临。萤火照金井，潭光映素心。

风寒生古树，脱叶如微吟。眠鸟不成梦，偷作三两音。

秋色入衣履，白月穿疏林。相对有古意，深幽归枯琴。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。